Izziņa par atzinumos sniegtajiem iebildumiem

|  |
| --- |
| Ministru kabineta noteikumu projektam “Grozījumi Ministru kabineta 2015. gada 27. oktobra noteikumos Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām" pirmās un otrās projektu iesniegumu atlases kārtas īstenošanas noteikumi” |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 14.10.2020. - elektroniskā saskaņošana06.11.2020. - elektroniskā saskaņošana |
|  |  |
| Saskaņošanas dalībnieki | Latvijas Finanšu ministrija |
|    | Tieslietu ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus |  Finanšu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekts | **Finanšu ministrijas 23.09.2020. atzinuma 1. iebildums**“1. Ņemot vērā, ka 1.2.2.1. pasākumam “Atbalsts nodarbināto apmācībām” (turpmāk – 1.2.2.1. pasākums) ir plānots piešķirt papildu finansējumu React-EU mehānisma ietvaros, kurš šobrīd ir iedalīts virssaistību formā, lūdzam precizēt MK noteikumu projektu, paredzot, ka minētajam finansējumam un darbībām, kuras plāno īstenot, investējot šos līdzekļus, ir jābūt nodalītām no jau šobrīd īstenojamām 1.2.2.1. pasākuma aktivitātēm. Vēršam uzmanību, ka no Ministru kabineta 2015.gada 27.oktobra noteikumu Nr.617 “Darbības programmas “Izaugsme un nodarbinātība” 1.2.2.specifiskā atbalsta mērķa “Veicināt inovāciju ieviešanu komersantos” 1.2.2.1.pasākuma “Atbalsts nodarbināto apmācībām” pirmās un otrās kārtas projektu iesniegumu atlases kārtas īstenošanas noteikumi” (turpmāk – MK noteikumi Nr. 617) precizētās redakcijas ir jābūt nepārprotami skaidram, kuras darbības tiks īstenotas React-EU ietvaros, bet kuras darbības programmas “Izaugsme un nodarbinātība” (turpmāk – DP) ietvaros. Vienlaikus lūdzam atbilstoši pielabot anotāciju, papildinot to ar izvērstāku skaidrojumu, kā tiks veikti grozījumi līgumos, attiecīgi vai tiks izsekojami nodalīta papildu līdzekļu piešķiršana tikai attiecībā uz jaunajām papildu darbībām.”**Finanšu ministrijas 23.10.2020. 1. iebildums elektroniskajā saskaņošanā**“1. Lūdzam papildināt MK noteikumu projektu ar MK sēdes protokollēmuma projektu, kas paredz, ka Centrālā finanšu un līgumu aģentūra projekta īstenošanas ietvaros papildus saistības var uzņemties tikai pēc tam, kad ir saņemts Eiropas Komisijas pozitīvs lēmums par darbības programmas “Izaugsme un nodarbinātība” grozījumu Nr.7. apstiprināšanu.” | **Ņemts vērā** Lūdzam skatīt precizēto noteikumu projektu un anotāciju.**Daļēji ņemts vērā**Iebildums vairs nav aktuāls, ņemot vērā Finanšu ministrijas sniegto informāciju par finansējuma avotu. |  |
| 2. |  | **Finanšu ministrijas 23.09.2020. atzinuma 2. iebildums**“2. Ņemot vērā to, ka Komisijas regulas Nr. 651/2014 4. panta 1. punkta n) apakšpunkts nosaka robežvērtību valsts atbalstam mācībām 2 miljonu *euro* apmērā vienam mācību projektam, lūdzam precizēt MK noteikumu projektu, nodrošinot tā atbilstību Komisijas regulas Nr. 651/2014 4. panta 1. punkta n) apakšpunktam.”**Finanšu ministrijas 23.10.2020. 11. iebildums elektroniskajā saskaņošanā**“11. Lūdzam precizēt MK noteikumu projekta 11. punktu, skaidri nosakot, ka Komisijas regulas Nr. 651/2014 4. panta 1. punkta "n" apakšpunktā noteiktās robežvērtības nodrošināšana ir attiecībā uz apmācību projektu.’’ | **Ņemts vērā****Ņemts vērā**Lūdzam skatīt precizētā noteikumu projekta 12. punktu. | Noteikumu projekta 12. punkts:"26.2 Finansējuma saņēmējs attiecībā uz apmācību projektu nodrošina Komisijas regulas Nr. 651/2014 4. panta 1. punkta "n" apakšpunktā noteiktās robežvērtības ievērošanu." |
| 3. |  | **Finanšu ministrijas 23.10.2020. 2. iebildums elektroniskajā saskaņošanā**“2. Lūdzam precizēt Ministru kabineta 2015. gada 27. oktobra noteikumos Nr. 617 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām" pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 617) 6. punktu. Vēršam uzmanība, ka esošā redakcija paredz, ka 1.2.2.1. pasākuma pirmās atlases kārtas ietvaros pieejamais publiskais finansējums ir 900 000 euro, kas visticamāk ir drukas kļūda.” | **Ņemts vērā**Lūdzam skatīt precizētā noteikumu projekta 1. punktu. | Noteikumu projekta 1. punkts:"6. Pirmās atlases kārtas ietvaros pieejamais publiskais finansējums ir 9 000 000 *euro*." |
| 4. |  | **Finanšu ministrijas 23.09.2020. atzinuma 3. iebildums**“3. Lūdzam sadalīt MK noteikumu 1. punktā MK noteikumi Nr. 617 iekļauto uzraudzības rādītāju vērtības uz tām, kuras jāsasniedz DP finansējuma ietvaros un tām, kuras tiks sasniegtas virssaistību (React-EU mehānisma) finansējuma ietvaros.” | **Ņemts vērā** | Noteikumu projekta 3. punkts:"7.1 Pasākuma ietvaros virssaistību finansējumam līdz 2023. gada 31. decembrim ir sasniedzami šādi uzraudzības rādītāji un to vērtības:7.11. atbalstīto komersantu skaits, kas saņem grantus, – 500;7.12. personu skaits, kuras saņem nefinansiālu atbalstu, – 2000." |
| 5. |  | **Finanšu ministrijas 23.10.2020. 3. iebildums elektroniskajā saskaņošanā**“3. Vēršam uzmanību uz MK noteikumu 4.punktā iekļauto informāciju: “Papildināt noteikumus 13.4 un 13.5 punktu šādā redakcijā”. Lūdzam precizēt 13.4 punktu, kurā norādīts, ka “… virssaistību finansējuma apmērs pirmās atlases kārtas ietvaros ir 500 000 euro, izņemot šo noteikumu 12.punktā minētajam projekta iesniedzējam apstrādes rūpniecības nozares nemetālisko minerālu ražošanas apakšnozarē”. Norādām, ka šo nozari pirmās atlases kārtā pārstāvēja biedrība “Latvijas Logu un durvju ražotāju asociācija”, kurai projekts ir pabeigts. Kā arī izvērtēt, vai nav nepieciešama atsauce uz MK noteikumu Nr. 617 10.2.punktu nevis 12.punktu.”**Finanšu ministrijas 23.10.2020. 4. iebildums elektroniskajā saskaņošanā**“4. Lūdzam izteikt MK noteikumu Nr. 617 13.5 punkta pēdējo teikumu šādā redakcijā: “Līgumā starp finansējuma saņēmēju un sadarbības iestādi attiecināmo izmaksu summa nepārsniedz maksimāli pieļaujamo finansējuma, t.sk. virssaistību finansējuma apmēru”.  | **Ņemts vērā**Lūdzam skatīt precizētā noteikumu projekta 4. punktu.**Ņemts vērā** | Noteikumu projekta 4. punkts:"13.4 Vienam projekta iesniegumam maksimāli pieļaujamais virssaistību finansējuma apmērs pirmās atlases kārtas ietvaros ir 500 000 *euro*, izņemot šo noteikumu 10.2. apakšpunktā minētajam projekta iesniedzējam apstrādes rūpniecības nozares kokapstrādes apakšnozarē, kam virssaistību finansējums netiek paredzēts, un izmitināšanas un ēdināšanas pakalpojumu nozarē, kam maksimāli pieļaujamais virssaistību finansējuma apmērs ir 1 800 000 *euro*.13.5 Otrās atlases kārtas ietvaros šo noteikumu 10.11. apakšpunktā minētajam projekta iesniedzējam apstrādes rūpniecības nozareskokapstrādes apakšnozarēprojekta iesniegumam maksimāli pieļaujamais virssaistību finansējuma apmērs ir 700 000 *euro*, izņemot projekta iesniedzējam apstrādes rūpniecības nozares nemetālisko minerālu ražošanas apakšnozarē – 1 200 000 *euro*. Šo noteikumu 10.12. apakšpunktā minētajam projekta iesniedzējam informācijas un komunikācijas tehnoloģiju nozarē projekta iesniegumam maksimāli pieļaujamais virssaistību finansējuma apmērs ir 6 860 000 *euro*,ja projektu paredzēts īstenot partnerībā, un 540 000 *euro*, ja projektu plānots īstenot individuāli. Šo noteikumu 10.13. apakšpunktā minētajam projekta iesniedzējam projekta iesniegumam maksimāli pieļaujamais virssaistību finansējuma apmērs ir 600 000 *euro.* Līgumā starp finansējuma saņēmēju un sadarbības iestādi attiecināmo izmaksu summa nepārsniedz maksimāli pieļaujamo finansējuma, t.sk. virssaistību finansējuma apmēru." |
| 6. |  | **Finanšu ministrijas 23.10.2020. 5. iebildums elektroniskajā saskaņošanā**“5. Lūdzam precizēt MK noteikumu Nr. 617 23.1.2.2 punktu. Vēršam uzmanību, ka saskaņā ar Finanšu ministrijas Vadlīnijām Nr.2.1. “Attiecināmo un neattiecināmo izmaksu noteikšanai 2014.-2020.gada plānošanas periodā” (turpmāk – vadlīnijas) projektiem ar tiešajām attiecināmajām izmaksām virs 5 milj. *euro* personāla izmaksu ES fondu daļas ierobežojums tiek noteikts kā fiksēta summa 56 580 EUR kalendārajā gadā. Līdz ar to minētā summa ir uz projektu, nevis sadarbības partneru. Vēršam uzmanību, ka EM piedāvātā MK noteikumu Nr. 617 redakcija paredz, ka maksimālo projekta vadības segšanai paredzēto summu plāno saņemt abi projekta partneri, tādējādi, kopējā projekta vadības summa var sasniegt 113 160 *euro*, kas ir pretrunā ar augstāk minēto slieksni 56 580 *euro* apmērā. Vienlaikus vēršam uzmanību, ka finansējuma saņēmējs šobrīd nevar pretendēt uz papildu finansējuma attiecībā uz projekta vadības izmaksām, ņemot vērā, ka minētās izmaksas jau ir iekļautas projektos, kas saskaņā ar aktuālo MK noteikumu Nr. 617 redakciju, tiks īstenoti vismaz līdz 2022. gada beigām. Vēršam uzmanību, ka augstāk minētais nosacījums ir attiecināms arī uz MK noteikumu Nr. 617 23.1.2.1 punktu, proti, maksimāla summa, uz kuru var pretendēt abi partneri kopā nevar pārsniegt 56 580 *euro* gadā.” | **Ņemts vērā**Grozījumu 23.1.2.2 apakšpunkts svītrots. |  |
| 7. |  | **Finanšu ministrijas 23.09.2020. atzinuma 4. iebildums**“4. Tiek izteikts konceptuāls iebildums par noteikumu projekta virzību. MK noteikumu projekta 5.punkts paredz papildināt MK noteikumus Nr. 617 ar 23.1.3. un 23.1.4. apakšpunktiem, tādējādi paredzot jaunas attiecināmās izmaksas, kas iepriekš minētajos noteikumos nebija paredzētas. Turklāt MK noteikumu projekta 13.punkts paredz papildināt noteikumus Nr.617 ar 39.1 apakšpunktu, kas paredz, ka šādu izmaksu segšanai atbalsts tiks sniegts saskaņā ar Komisijas regulu Nr. 651/2014, un tas tiks uzskatīts par komercdarbības atbalstu finansējuma saņēmējam. Norādām, ka MK noteikumu projektā nav norādīts, ar kādu valsts atbalsta mērķi varētu tikt piešķirts atbalsts (nav norādīts konkrēts pants). Gadījumā, ja atbalsts finansējuma saņēmējam tiktu sniegts saskaņā ar Komisijas regulas Nr.651/2014 31.pantu, ievērojot, ka finansējuma saņēmēja darbības projektā ir uzsāktas, no noteikumu projekta nav skaidri secināms, vai šādā gadījumā tiktu izpildītas stimulējošās ietekmes prasības, ja papildu darbību iekļaušana projektā tiktu veikta, izdarot grozījumus līgumā par projekta īstenošanu. Vienlaikus, ņemot vērā to, ka noteikumu Nr.617 ietvaros finansējuma saņēmējam tiek piešķirts de minimis atbalsts saskaņā ar Komisijas regulu Nr. 1407/2013, no noteikumu projekta nav skaidrs, vai ar papildus finansējuma piešķiršanu finansējuma saņēmējam, netiks pārsniegts Komisijas regulas Nr. 1407/2013 3. panta 2. punktā noteiktais de minimis slieksnis. Lūdzam veikt attiecīgus precizējumus noteikumu projektā vai sniegt skaidrojumus noteikumu projekta anotācijā.”**Finanšu ministrijas 23.10.2020. atzinuma 12. iebildums elektroniskajā saskaņošanā**“12. Lūdzam precizēt MK noteikumu projekta 16. punktu, skaidri nosakot, ar kuru no Komisijas regulas Nr. 651/2014 pantiem ir paredzēts sniegt komercdarbības atbalstu šajā punktā noteiktajām attiecināmajām izmaksām.”**Finanšu ministrijas 23.10.2020. atzinuma 13. iebildums elektroniskajā saskaņošanā**“13. Lūdzam precizēt MK noteikumu projekta 16. un 17. punktu, ņemot vērā, ka MK noteikumu Nr. 617 23.1.5. apakšpunktā minētās mentoringa izmaksas būtu jāuzskaita uz gala labuma guvēju un jāsniedz saskaņā ar Komisijas regulas Nr. 651/2014 31.pantu.”**Finanšu ministrijas 12.11.2020. atzinuma 2. iebildums elektroniskajā saskaņošanā**“2. Lūdzam precizēt MK noteikumu Nr. 617 39.1 punktu atbilstoši anotācijā (12.lpp.) norādītajam, ka informatīvo pasākumu izmaksas paredzēts īstenot Komisijas Regulas Nr. 1407/2013 ietvaros kā atbalstu finansējuma saņēmējam, nevis gala labuma guvējam kā šobrīd paredz 39.1 punkta redakcija.” | **Ņemts vērā**Lūdzam skatīt precizētā noteikumu projekta 16., 17. punktu un anotācijas I sadaļas 2. punktu.**Ņemts vērā**Lūdzam skatīt precizētā noteikumu projekta 16., 17. punktu.**Ņemts vērā**Lūdzam skatīt precizētā noteikumu projekta 16. punktu.**Ņemts vērā**Lūdzam skatīt precizētā noteikumu projekta 17. punktu. | Noteikumu projekta 16. punkts:"38.1 Šo noteikumu 23.1.1.4. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulas Nr. 651/2014 31. pantu, un tas ir uzskatāms par komercdarbības atbalstu gala labuma guvējam.38.2 Šo noteikumu 23.1.3. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulu Nr. 1407/2013, un tas ir uzskatāms par komercdarbības atbalstu gala labuma guvējam."Noteikumu projekta 17. punkts:"39.1 Šo noteikumu 23.1.2.4. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un tas ir uzskatāms par komercdarbības atbalstu finansējuma saņēmējam.39.2  Virssaistību finansējums tiek piešķirts tikai gadījumā, ja finansējuma saņēmējs atbilst visām Komisijas regulas Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem prasībām." |
| 8. |  | **Finanšu ministrijas 23.09.2020. atzinuma 5. iebildums**“5. MK noteikumu projekta 8.punkts paredz Atbildīgai iestādei izvērtēt nepieciešamību par Koordinācijas padomes izveidi. Tā kā šai padomei nav paredzēts finansējums 1.2.2.1. pasākuma "Atbalsts nodarbināto apmācībām" ietvaros, tad nav nepieciešamības šādu punktu iekļaut pasākuma MK noteikumos.” | **Daļēji ņemts vērā**Skaidrojam, ka ir paredzēts pilnveidot pārvaldības modeli un izveidot Koordinācijas padomi, kuras sastāvā būtu pirmās un otrās atlases kārtas finansējuma saņēmēju, Labklājības, Izglītības un zinātnes, Ekonomikas ministrijas pārstāvji ar mērķi veicināt atbalstāmo tautsaimniecības nozaru attīstības virzienus cilvēkkapitāla ietvaros, kas tiek finansēti no virssaistībām, lai veicinātu komersantu nodrošināšanu ar atbilstošas kvalifikācijas darbaspēku. Koordinācijas padomes tvērums būtu šaurāks, koncentrētāks uz mērķi ātrāk virzīties uz cilvēkkapitāla pilnveidi digitālās transformācijas laikmetā. Tā tiktu izveidota ar ekonomikas ministra rīkojumu. |  |
| 9. |  | **Finanšu ministrijas 23.09.2020. atzinuma 6. iebildums**“6. CFLA konceptuāli neatbalsta MK noteikumu projekta 9.punktā tai uzliktos pienākumus. MK noteikumu projekta 9.punkts paredz veikt pienākumus Sadarbības iestādei pēc projekta beigām. Norādām, ka 1.2.2.1. pasākumam un tā projektiem nav paredzēts pēcuzraudzības periods, tāpēc sadarbības iestāde pēc projekta beigām papildus datus par projektu neuzkrās. Saskaņā ar MK noteikumu Nr. 617 27.punktu Finansējuma saņēmējs, vienojoties ar atbildīgo iestādi, izveido informatīvo sistēmu un tajā uzkrāj datus, kurus iesniedz atbildīgajā iestādē pēc tās pieprasījuma, t.sk., informācija par komersantu, kurā nodarbināts apmācītais darbinieks (nosaukums, reģistrācijas numurs) un apmācībās iesaistītā darbinieka identifikators (vārds, uzvārds un personas kods), līdz ar to Atbildīgajai iestādei pašai ir pieejami sensitīvie dati un konfidenciāla informācija par visiem 1.2.2.1. pasākuma ietvaros apmācītājiem darbiniekiem un atbalstītajiem komersantiem.” | **Ņemts vērā**Skaidrojam, ka Nodarbinātības padomes ietvaros diskutēts par nepieciešamību uzkrāt datus par apmācīto nodarbināto skaitu pa apmācību jomām, apmācīto nodarbināto atalgojumu pēc apmācībām un to izmaiņas piecu gadu laikā un apmācīto nodarbināto nodarbinātību piecu gadu laikā pēc apmācībām, ņemot vērā, ka virssaistību finansējums ir piešķirts pasākumiem Covid-19 krīzes pārvarēšanai un ekonomikas atlabšanai. Pēcuzraudzības periods 1.2.2.1. un 1.2.2.3. pasākuma ietvaros nav paredzēts. Vienlaikus nepieciešams kopīgs risinājums vairāku institūciju (Ekonomikas ministrijas, Izglītības un zinātnes ministrijas, Labklājības ministrijas, Finanšu ministrijas) līmenī attiecībā uz vienotu pieeju datu uzkrāšanai par apmācīto nodarbināto atalgojumu pēc apmācībām un to izmaiņām piecu gadu laikā un apmācīto nodarbināto nodarbinātību piecu gadu laikā pēc apmācībām, kas tiek finansētas no virssaistību finansējuma. | Noteikumu projekta 14. punkts:"27.1 Atbildīgā iestāde uzkrāj vismaz šādus datus:27.11. virssaistību finansējuma ietvaros apmācīto darbinieku atalgojums pēc apmācībām un to izmaiņas piecu gadu laikā; 27.12. virssaistību finansējuma ietvaros apmācīto darbinieku nodarbinātība piecu gadu laikā pēc apmācībām." |
| 10. |  | **Finanšu ministrijas 23.09.2020. atzinuma 7. iebildums**“7. MK noteikumu projekta 14.punkts paredz grozījumus MK noteikumu Nr. 617 49.1 punktā attiecībā uz Komisijas regulas Nr. 651/2014 un Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) pārkāpumiem. Ievērojot, ka ir pilnveidojusies izpratne par valsts atbalsta atgūšanas tiesiskajiem aspektiem divpakāpju projektos, aicinām precizēt MK noteikumu projekta 14.punktu, izdalot atsevišķās tiesību normās valsts atbalsta atgūšanas kārtību, ja tiek konstatēti Komisijas regulas Nr. 651/2014 vai Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) pārkāpumi, ņemot vērā specifiskas nianses. Aicinām izmantot šādas redakcijas: “49.1 Ja tiek pārkāptas Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) prasības, finansējuma saņēmējam ir pienākums atmaksāt sadarbības iestādei visu projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/279410#p108) panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad nelikumīgais komercdarbības atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.49.2 Ja tiek pārkāptas Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) prasības, finansējuma saņēmējam ir pienākums atmaksāt sadarbības iestādei visu nelikumīgo projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas regulas Nr. 794/2004 10. pantu, tiem pieskaitot 100 bāzes punktus, no dienas, kad nelikumīgais atbalsts pirmo reizi nodots gala labuma guvējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. Atmaksa veicama no finansējuma saņēmēja privātā finansējuma, par kuru nav saņemts nekāds komercdarbības atbalsts. Minētajā gadījumā finansējuma saņēmējam ir tiesības no gala labuma guvēja saņemt kompensāciju atmaksātā nelikumīgā atbalsta (kopā ar procentiem) apmērā.”Ņemot vērā izteikto iebildumu Nr. 4, papildus norādām, ka gadījumā, ja ar MK noteikumu grozījumiem tiks iekļautas papildus darbības finansējuma saņēmēja aktivitāšu īstenošanai atbilstoši Komisijas regulai Nr.651/2014 vai Komisijas regulai Nr.1407/2013, būs nepieciešams arī papildināt valsts atbalsta atgūšanas kārtību ar atbilstošu regulējumu.” **Finanšu ministrijas 23.10.2020. atzinuma 14. iebildums elektroniskajā saskaņošanā**“14. Lūdzam precizēt MK noteikumu projekta 18. un 19. punktu, dzēšot vārdus “no ERAF finansējuma”, kā arī dzēst 49.3 un 49.4 punktu.  Skaidrojam, ka nelikumīga komercdarbības atbalsta un procentu atgūšana ir jāīsteno neatkarīgi no tā, no kāda publiskā finansējuma avota nelikumīgs komercdarbības atbalsts tika piešķirts, un atmaksa jānodrošina piešķirtā publiskā finansējuma apmērā, papildus atmaksājot arī procentus, no līdzekļiem, kas ir brīvi no valsts atbalsta, līdz ar to noteikumu projekta 18. un 19. punkts rada risku korektai normas piemēšanai.” | **Ņemts vērā**Lūdzam skatīt precizētā noteikumu projekta 20., 21. punktu.**Ņemts vērā**Lūdzam skatīt precizētā noteikumu projekta 20., 21. punktu. | Noteikumu projekta 20. punkts:"49.1  Ja tiek pārkāptas Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) prasības, finansējuma saņēmējam ir pienākums atmaksāt sadarbības iestādei visu projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/279410#p108) panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad nelikumīgais komercdarbības atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."Noteikumu projekta 21. punkts:"49.2 Ja tiek pārkāptas Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) prasības, finansējuma saņēmējam ir pienākums atmaksāt sadarbības iestādei visu nelikumīgo projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas regulas Nr. 794/2004 10. pantu, tiem pieskaitot 100 bāzes punktus, no dienas, kad nelikumīgais atbalsts pirmo reizi nodots gala labuma guvējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. Atmaksa veicama no finansējuma saņēmēja privātā finansējuma, par kuru nav saņemts nekāds komercdarbības atbalsts. Minētajā gadījumā finansējuma saņēmējam ir tiesības no gala labuma guvēja saņemt kompensāciju atmaksātā nelikumīgā atbalsta (kopā ar procentiem) apmērā.49.3 Ja tiek pārkāptas Komisijas regulas Nr. 1407/2013 prasības, finansējuma saņēmējam ir pienākums atmaksāt sadarbības iestādei visu projekta ietvaros saņemto *de minimis* atbalstu kopā ar procentiem, kuru likmi publicē Eiropas Komisija saskaņā ar Komisijas regulas Nr. 794/2004 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts gala labuma guvējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. Atmaksa veicama no finansējuma saņēmēja privātā finansējuma, par kuru nav saņemts nekāds komercdarbības atbalsts. Minētajā gadījumā finansējuma saņēmējam ir tiesības no gala labuma guvēja saņemt kompensāciju atmaksātā nelikumīgā atbalsta (kopā ar procentiem) apmērā."  |
| 11. |  | **Finanšu ministrijas 23.10.2020. atzinuma 6. iebildums elektroniskajā saskaņošanā**“6. Ņemot vērā to, ka no MK noteikumu projekta joprojām skaidri neizriet, ka finansējums gala labuma guvējiem, tai skaitā noteikumu projektā noteiktajām papildus izmaksu pozīcijām, tiek sniegts jauniem apmācību projektiem par jaunām apmācību tēmām un uz kurām gala labuma guvēji pieteiktos ar jaunu pieteikumu un to, ka saskaņā ar Komisijas regulas Nr. 651/2014 6. pantu komercdarbības atbalstu drīkst piešķirt tikai, ja izpildās stimulējošā ietekme, lai nodrošinātu atbilstību Komisijas regulas Nr. 651/2014 prasībām, lūdzam papildināt MK noteikumu projektu, skaidri nosakot, ka noteikumu projektā paredzētais finansējums tiks piešķirts tikai jauniem apmācību jauniem gala labuma guvēju apmācību pieteikumiem, ievērojot visas Komisijas regulas Nr. 651/2014 prasības.” | **Ņemts vērā**Lūdzam skatīt precizētā noteikumu projekta 5. punktu. | Noteikumu projekta 5. punkts:"18.1 Virssaistību finansējumu piešķir komersantu nodarbināto apmācībām jomās, kuras noteiktas šo noteikumu 3. pielikumā. Virssaistību finansējumu piešķir tikai jauniem gala labuma guvēju apmācību pieteikumiem, ievērojot visas Komisijas regulas Nr. 651/2014 prasības." |
| 12. |  | **Finanšu ministrijas 23.10.2020. atzinuma 7. iebildums elektroniskajā saskaņošanā**“7. Ņemot vērā to, ka MK noteikumu projekts paredz papildus finansējuma piešķiršanu, tai skaitā jaunām attiecināmajām izmaksām un to, ka no noteikumu projekta nav skaidrs, vai šī papildus finansējuma piešķiršanai tiks veikts izvērtējums par finansējuma saņēmēja atbilstību Komisijas regulas Nr. 1407/2013 prasībām, lūdzam papildināt MK noteikumu projektu ar skaidru prasību, ka noteikumu projektā paredzētais papildus finansējums tiks piešķirts tikai, ja finansējuma saņēmējs atbilst visām Komisijas regulas Nr. 1407/2013, kā arī  Ministru kabineta 2018. gada 21. novembra noteikumu Nr. 715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem"  prasībām. Attiecīgi aicinām papildināt arī MK noteikumu projekta anotāciju ar skaidrojumu.” | **Ņemts vērā**Lūdzam skatīt precizētā noteikumu projekta 17. punktu un anotācijas I sadaļas 2. punktu. | Noteikumu projekta 17. punkts:"39.1 Šo noteikumu 23.1.2.4. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un tas ir uzskatāms par komercdarbības atbalstu finansējuma saņēmējam.39.2  Virssaistību finansējums tiek piešķirts tikai gadījumā, ja finansējuma saņēmējs atbilst visām Komisijas regulas Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem prasībām." |
| 13. |  | **Finanšu ministrijas 23.10.2020. atzinuma 8. iebildums elektroniskajā saskaņošanā**“8. No MK noteikumu Nr. 617 23.1.1.4. apakšpunktā noteikts, ka: “šo noteikumu 10.2. apakšpunktā minētajam projekta iesniedzējam izmitināšanas un ēdināšanas pakalpojumu nozarē - nodarbināto atalgojuma izmaksas apmācību norises laikā, kas tiek finansētas no virssaistību finansējuma.", savukārt, MK noteikumu projekta anotācijā skaidrots, ka: “Atbalsts paredzēts arī nodarbināto atalgojuma izmaksu attiecināšanai par apmācībās pavadītajām stundām saskaņā ar Regulas Nr. 651/2014 31. panta 3. punkta d) apakšpunktu.”Lūdzam precizēt MK noteikumu projekta 6. punktu, ņemot vērā, no šī punkta redakcijas nav skaidrs, kuru darbinieku algas, proti, finansējuma saņēmēja vai gala labuma guvēja darbinieku algas, tiks attiecinātas uz apmācību norises laiku, un vai tās ir tieši saistītas ar apmācībām, kurās mācību personāls piedalās mācībās. Vienlaikus nav skaidrs, ar kuru regulējumu šīs iz maksas ir plānots attiecināt. Vēršam uzmanību, ka ar Regulas Nr. 651/2014 31. pantu izmaksas nevar attiecināt par personām, kuras nepiedalās apmācībās.”**Finanšu ministrijas 23.10.2020. atzinuma 9. iebildums elektroniskajā saskaņošanā**“9. Gadījumā, ja nodarbināto atalgojuma izmaksas apmācību norises laikā ir atbalsts gala labuma guvējam, tad lūdzam norādīt konkrētus NACE 2.red. kodus izmitināšanas un ēdināšanas pakalpojumu nozarē, nosakot, ka gala labuma guvēju, kuru pamatdarbības nozare ir izmitināšanas un ēdināšanas pakalpojumu nozare, ir attiecināmas nodarbināto atalgojuma izmaksas apmācību norises laikā un tiek finansētas no virssaistību finansējuma. Vienlaikus lūdzam skaidrot noteikumu projekta anotācijā, kāpēc tieši uz šiem gala labuma guvējiem ir noteiktas nodarbināto atalgojuma izmaksas, savukārt citiem šādas izmaksas nav attiecināmas. Papildus vēršam uzmanību uz risku, ka, līdzfinansējot atalgojumu no virssaistībām, var rasties situācija, ka vienas apmācības tiek finansētas no dažādiem avotiem, vai arī izmitināšanas un ēdināšanas pakalpojumu nozares komersanti tiks apmācīti tikai no virssaistību finansējuma. Ierosinām attiecināt atalgojumu no MK noteikumu grozījumu stāšanās spēkā, neizdalot finansējuma avotu.” | **Daļēji ņemts vērā**Nodarbināto atalgojuma izmaksas apmācību norises laikā tiek svītrotas no noteikumu projekta. **Daļēji ņemts vērā** |  |
| 14. |  | **Finanšu ministrijas 23.10.2020. atzinuma 10. iebildums elektroniskajā saskaņošanā**“10. Lūdzam precizēt MK noteikumu projekta 8. punktu, ņemot vērā, ka nav skaidrs kāpēc šīs mentoringa izmaksas tiek uzskaitītas uz finansējuma saņēmēju, nevis uz gala labuma guvēju, ņemot vērā, ka šīs izmaksas ir tieši saistītas ar apmācībām, kuras gala labuma guvējs piedalās.”**Finanšu ministrijas 23.10.2020. atzinuma 19. iebildums elektroniskajā saskaņošanā**“19. Lūdzam noteikumu projekta anotācijas I. sadaļas 2. punktā ietvert skaidrojumu, kas tiek saprasts ar noteikumu projekta 23.1.5. apakšpunktā minētajām komersantu digitālās attīstības novērtēšanas platformas (testa) testēšanas un komersantu testēšanas izmaksām, ņemot vērā to, ka tās plānots segt saskaņā ar Komisijas Regulas Nr. 651/2014 31. panta 3. punkta c) apakšpunktu (ar mācību projektu saistīto konsultāciju pakalpojumu izmaksas), un izvērtēt vai tomēr šīs izmaksas nebūtu nosakāmas kā attiecināmas saskaņā ar Komisijas Regulas Nr. 651/2014 31. panta 3. punkta b) apakšpunktu.” | **Ņemts vērā**Lūdzam skatīt precizētā noteikumu projekta 7. punktu un anotācijas I sadaļas 2. punktu.**Ņemts vērā**Lūdzam skatīt precizētā noteikumu projekta 8., 16. punktu un anotācijas I sadaļas 2. punktu. | Noteikumu projekta 7. punkts:"23.1.1.3. pasniedzēju izmitināšanas izmaksas;23.1.1.4. mentoringa izmaksas šo noteikumu 12.1 punktā minētā projekta iesniedzēja informācijas un komunikācijas tehnoloģiju nozarē projektā, ja tas tiek īstenots partnerībā."Noteikumu projekta 8. punkts:"23.1.3. komersantu digitalizācijas attīstības novērtēšanas izmaksas šo noteikumu 12.1 punktā minētā projekta iesniedzēja informācijas un komunikācijas tehnoloģiju nozarē projektā, ja tas tiek īstenots partnerībā." Noteikumu projekta 16. punkts:"38.1 Šo noteikumu 23.1.1.4. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulas Nr. 651/2014 31. pantu, un tas ir uzskatāms par komercdarbības atbalstu gala labuma guvējam.38.2 Šo noteikumu 23.1.3. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulu Nr. 1407/2013, un tas ir uzskatāms par komercdarbības atbalstu gala labuma guvējam." |
| 15. |  | **Finanšu ministrijas 23.10.2020. atzinuma 15. iebildums elektroniskajā saskaņošanā**“15. Lūdzam precizēt MK noteikumu projekta 20. punktu, dzēšot vārdus “ievērojot Komisijas regulas Nr. 651/2014 1. panta 4. punkta "c" apakšpunktā minēto izņēmumu attiecībā uz gala labuma guvēju izvērtēšanu” un izvērtēt iespēju šo nosacījumu ietvert MK noteikumu Nr. 617 48.3. apakšpunktā, ņemot vērā, ka grūtībās nonākuša uzņēmuma prasība tika atrunāta MK noteikumu Nr. 617 48.3. apakšpunktā. Lūdzam attiecīgi papildināt noteikumu projektu, kā arī attiecīgi papildināt noteikumu projekta anotācijā sniegto informāciju.” | **Ņemts vērā**Lūdzam skatīt precizētā noteikumu projekta 19. punktu un anotācijas I sadaļas 2. punktu. | Noteikumu projekta 19. punkts:"48.3. Komisijas regulas Nr. 651/2014 1. panta 4. punkta "c" apakšpunktā minētajiem uzņēmumiem, ja tie atbilst Komisijas regulas Nr. 651/2014 2. panta 18. punktā noteiktajai definīcijai, ievērojot izņēmumu attiecībā uz gala labuma guvēju izvērtēšanu, kuri 2019. gada 31. decembrī nebija nonākuši grūtībās, taču kļuva par grūtībās nonākušiem uzņēmumiem laikā no 2020. gada 1. janvāra līdz 2021. gada 30. jūnijam." |
| 16. |  | **Finanšu ministrijas 12.11.2020. atzinuma 1. iebildums elektroniskajā saskaņošanā**“1.Ievērojot, ka gala labuma guvējiem arī var tikt piešķirts *de minimis* atbalsts saskaņā ar Ministru kabineta 2015.gada 27.oktobra noteikumos Nr.617 “Darbības programmas “Izaugsme un nodarbinātība” 1.2.2.specifiskā atbalsta mērķa “Veicināt inovāciju ieviešanu komersantos” 1.2.2.1.pasākuma “Atbalsts nodarbināto apmācībām” pirmās un otrās kārtas projektu iesniegumu atlases kārtas īstenošanas noteikumi (turpmāk – MK noteikumi Nr. 617) 38.2 punktu MKnoteikumu Nr.617 23.1.3. apakšpunktā minēto izmaksu segšanai, MK noteikumu projektu nepieciešams papildināt ar kārtību, kādā tiks atgūts *de minimis* atbalsts no gala labuma guvēja.” | **Ņemts vērā**Lūdzam skatīt precizēto noteikumu 21. punktu. | Noteikumu projekta 21. punkts:"49.2 Ja tiek pārkāptas Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) prasības, finansējuma saņēmējam ir pienākums atmaksāt sadarbības iestādei visu nelikumīgo projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas regulas Nr. 794/2004 10. pantu, tiem pieskaitot 100 bāzes punktus, no dienas, kad nelikumīgais atbalsts pirmo reizi nodots gala labuma guvējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. Atmaksa veicama no finansējuma saņēmēja privātā finansējuma, par kuru nav saņemts nekāds komercdarbības atbalsts. Minētajā gadījumā finansējuma saņēmējam ir tiesības no gala labuma guvēja saņemt kompensāciju atmaksātā nelikumīgā atbalsta (kopā ar procentiem) apmērā.49.3 Ja tiek pārkāptas Komisijas regulas Nr. 1407/2013 prasības, finansējuma saņēmējam ir pienākums atmaksāt sadarbības iestādei visu projekta ietvaros saņemto *de minimis* atbalstu kopā ar procentiem, kuru likmi publicē Eiropas Komisija saskaņā ar Komisijas regulas Nr. 794/2004 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts gala labuma guvējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. Atmaksa veicama no finansējuma saņēmēja privātā finansējuma, par kuru nav saņemts nekāds komercdarbības atbalsts. Minētajā gadījumā finansējuma saņēmējam ir tiesības no gala labuma guvēja saņemt kompensāciju atmaksātā nelikumīgā atbalsta (kopā ar procentiem) apmērā."  |
| 17. |  | **Finanšu ministrijas 12.11.2020. atzinuma 3. iebildums elektroniskajā saskaņošanā**“3. Lūdzam precizēt MK noteikumu Nr.617 41.1 punktu, paredzot nodokļu pārbaudi arī gadījumā, ja valsts atbalsts tiek piešķirts saskaņā ar Regulu 651/2014.”  | **Ņemts vērā**Lūdzam skatīt precizēto noteikumu 18. punktu. | Noteikumu projekta 18. punkts:"41.1 Finansējuma saņēmējs pirms *de minimis* atbalsta un atbalsta Komisijas regulas Nr. 651/2014 ietvaros piešķiršanas pārbauda, vai gala labuma guvējam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums." |
| 18. |  | **Finanšu ministrijas 12.11.2020. atzinuma 4. iebildums elektroniskajā saskaņošanā**“4. Lūdzam izvērtēt nepieciešamību grozīt MK noteikumu Nr.617 22.punktu, ņemot vērā, ka vairāki finansējuma saņēmēji īsteno vairāk kā vienu projektu 1.2.2.1.pasākumā, t.sk., vienlaicīgi īsteno 2 projektus.” | **Ņemts vērā**Lūdzam skatīt precizēto noteikumu 6. punktu. | Noteikumu projekta 6. punkts:"22. Apmācībās iesaistītais nodarbinātais projekta ietvaros nedrīkst apgūt vienu un to pašu apmācību kursu vairāk par vienu reizi, tai skaitā projektos, kurus finansējuma saņēmējs īsteno vienlaicīgi." |
| 19. | Anotācija | **Finanšu ministrijas 23.09.2020. atzinuma 8. iebildums**“8. Lūdzam precizēt MK noteikumu projekta anotācijas V. Sadaļā “Tiesību akta projekta atbilstība Latvijas Republikas starptautiskajām saistībām” ietverto atbilstības izvērtējumu MK noteikumu projekta 5. punktam, jo tas neatbilst Komisijas regulas Nr. 651/2014 31. panta 3. punkta c) apakšpunktam, bet varētu atbilst Komisijas regulas Nr. 651/2014 31. panta 3. punkta d) apakšpunktam.” | **Ņemts vērā**Lūdzam skatīt precizētās anotācijas V sadaļu. |  |
| 20. |  | **Finanšu ministrijas 23.10.2020. atzinuma 17. iebildums elektroniskajā saskaņošanā**“17. Lūdzam precizēt noteikumu projekta anotācijas I. sadaļas 2. punktā ietverto skaidrojumu par stimulējošo ietekmi, ņemot vērā to, ka ar noteikumu projektu stimulējošā ietekme netiek novērsta, kas būtu pretrunā Komisijas regulas Nr. 651/2014 prasībām, bet gan tā tiks ievērota. Vienlaikus, lai nodrošinātu nepārprotamu skaidrību par komercdarbības atbalsta regulējuma prasību ievērošanu, lūdzam precizēt noteikumu projekta anotācijas  I. sadaļas 2. punktā ietverto skaidrojumu, nosakot, ka noteikumu projektā paredzētais finansējums tiks piešķirts tikai jauniem apmācību projektiem, kuros gala labuma guvēji pieteiksies jaunam komercdarbības atbalstam, ievērojot visas Komisijas regulas Nr. 651/2014 prasības.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 21. |  | **Finanšu ministrijas 23.10.2020. atzinuma 18. iebildums elektroniskajā saskaņošanā**“18. Lūdzam precizēt MK noteikumu projekta anotācijas I. sadaļas 2. punktā ietverto skaidrojumu par Komisijas Regulas Nr. 651/2014 4.panta 1.punkta n) apakšpunktā ietverto 2 000 000 EUR ierobežojumu, lai būtu skaidrs, ka tas ir uz vienu apmācību projektu.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 22. |  | **Finanšu ministrijas 23.10.2020. atzinuma 21. iebildums elektroniskajā saskaņošanā**“21. Vēršam uzmanību, ka anotācijas I. sadaļas 7.lpp.  punktā “Apmācību joma 48 482 Datoru lietošana […]” norādīts, ka izmaksu limitu ir nepieciešams palielināt finansējumu saņēmēju 12 īstenotajos projektos, izņemot “Zaļās mājas” projektā. Taču saskaņā ar MK noteikumu Nr. 617 2.pielikumu apmācību joma 48 482 Datoru lietošana nav iekļauta starptautisko biznesa pakalpojumu centra projektam.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 23. |  | **Finanšu ministrijas 23.10.2020. atzinuma 23. iebildums elektroniskajā saskaņošanā**“23. Lūdzam papildināt anotācijas V. sadaļas 1. tabulā apakšsadaļā “Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem” iekļaujot informāciju, ka kopsavilkuma informācijā Eiropas Komisijai tiks iekļauta informācija arī par Komisijas regulas Nr. 651/2014 1. panta 4. punkta “c” apakšpunkta minētā izņēmuma piemērošanu attiecībā uz gala labuma guvējiem.” | **Ņemts vērā**Lūdzam skatīt precizētās anotācijas V sadaļas 1. tabulas apakšsadaļu. |  |
| 24. |  | **Finanšu ministrijas 23.10.2020. atzinuma 16. iebildums elektroniskajā saskaņošanā**“16. Lai nodrošinātu tiesību normu skaidru piemērošanu, lūdzam papildināt anotāciju ar pamatojumu, kāpēc tieši 1.2.2.1. pasākuma minētājiem finansējuma saņēmējiem pirmās un otrās atlases kārtas ietvaros ir plānots piešķirt papildu finansējumu.’’ | **Ņemts vērā**Lūdzam skatīt precizētās anotācijas I sadaļas 2. punktu. |  |
| 25. |  | **Finanšu ministrijas 23.10.2020. atzinuma 20. iebildums elektroniskajā saskaņošanā**“20. Lūdzam papildināt anotāciju ar pamatojumu attiecībā uz MK noteikumu Nr. 617 7.1 punktā iekļauto uzraudzības rādītāju paredzēto sasniedzamo vērtību. Proti, ar informāciju attiecībā uz vērtību noteikšanas/aprēķināšanas loģiku.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 26. |  | **Finanšu ministrijas 23.10.2020. atzinuma 22. iebildums elektroniskajā saskaņošanā**“22. Lūdzam anotācijā skaidri norādīt, ka virssaistību finansējums netiek piešķirts biedrības  “Zaļās mājas” pirmās atlases kārtas projektam.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 27. |  | **Finanšu ministrijas 12.11.2020. atzinuma 5. iebildums elektroniskajā saskaņošanā**“5. Informējam, ka spēkā esošā MK noteikumu Nr. 617 redakcija paredz, ka 1.2.2.1. pasākuma pirmajā un otrajā atlases kārtā maksimālās projekta vadības izmaksas ir 3000 *euro* mēnesī. Apzinoties, ka EM šādu finansējuma apjomu MK noteikumos ir ietvērusi, ņemot vērā projektu īstenošanas komplicētību un ļoti lielu gala labuma guvēju (komersantu) skaitu, kā dēļ projektu pārvaldībā jāiegulda papildu finanšu un cilvēkresursi, tomēr vēlamies aicināt EM atkārtoti šo nosacījumu izsekojamības nolūkā skaidrot un nostiprināt MK anotācijā. Lai arī šāds nosacījums MK noteikumos ietverts jau sākotnēji, tomēr, lai izslēgtu iespējamas diskusijas un neskaidrības par šīs normas atbilstību vadošās iestādes Vadlīnijās Nr. 2.1. “*Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā*” (turpmāk – vadlīnijas) noteiktajam, lūdzam papildināt anotāciju ar pamatojumu attiecībā uz 1.2.2.1. pasākuma vadības izmaksu summas pārsniegšanu vadlīnijās noteiktajiem “griestiem”. Vienlaikus vēršam uzmanību, ka identisks pamatojums ir nepieciešams arī IKT projekta gadījumā.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 28. | Priekšlikumi | **Finanšu ministrijas 23.09.2020. atzinuma 1. priekšlikums**“1. Ņemot vērā, ka ir plānotas izmaiņas uzraudzības rādītājos, lūdzu sagatavot un iesniegt vadošajai iestādei precizēto 1.2.2. specifiskā atbalsta mērķa “Veicināt inovāciju ieviešanu komersantos” rādītāju pasi, ievērojot šī atzinuma 1. un 3. punktā minēto.”  | **Ņemts vērā**Rādītāju pase tiks sagatavota un iesniegta pēc Finanšu ministrijas pieprasījuma. |  |
| 29. |  | **Finanšu ministrijas 23.09.2020. atzinuma 2. priekšlikums**“2. Lūdzam MK noteikumu projekta 1. punktu par MK noteikumu Nr. 617 4.punktu izteikt šādā redakcijā: “Pasākuma gala labuma guvēji ir Latvijas Republikā reģistrēti sīkie (mikro), mazie, vidējie un lielie komersanti”. Vienlaikus lūdzam norādīt anotācijā, ka gala labuma guvējs var būt arī ārvalsts komersanta filiāle Latvijā.” | **Ņemts vērā**Lūdzam skatīt precizētā noteikumu projekta 1. punktu un anotācijas I sadaļas 2. punktu. | Noteikumu projekta 1. punkts:"4. Pasākuma gala labuma guvēji ir Latvijas Republikā reģistrēti sīkie (mikro), mazie, vidējie un lielie komersanti." |
| 30. |  | **Finanšu ministrijas 23.09.2020. atzinuma 3. priekšlikums**“3. Lūdzam MK noteikumu projekta 1. punktā precizēt MK noteikumu Nr. 617 6.1 punkta redakciju, dzēšot no teikuma vārdu “plānotais”. | **Ņemts vērā**Lūdzam skatīt precizētā noteikumu projekta 1. punktu. | Noteikumu projekta 1. punkts:"6.1 Otrās atlases kārtas ietvaros pieejamais publiskais finansējums ir 5 735 844 *euro.*" |
| 31. |  | **Finanšu ministrijas 23.09.2020. atzinuma 4. priekšlikums**“4. Anotācijas I. sadaļas “Tiesību akta projekta izstrādes nepieciešamība” 2. punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – I. sadaļas 2. punkts) 7. apakšpunktā (8. lp). lūdzam precizēt, ka tas ir otrās atlases kārtas finansējuma saņēmējiem maksimālais pieejamais papildus ERAF finansējums.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 32. |  | **Finanšu ministrijas 23.09.2020. atzinuma 5. priekšlikums**“5. Anotācijas I. sadaļas 2. punkta 3.apaķspunktā (5. un 6.lp) lūdzam precizēt norādīto 1.2.2.1. pasākuma 1. un 2.kārtas projektu skaitu – šobrīd īstenošanā ir 13 projekti.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 33. |  | **Finanšu ministrijas 23.09.2020. atzinuma 6. priekšlikums**“6. Lūdzam papildināt anotāciju, ka minētie Ministru kabineta noteikumu grozījumi visiem 1.2.2.1. pasākuma projektiem ir pielīdzināmi Ministru kabineta 2016.gada 14.decembra noteikumos Nr. 784 " Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā" 51.4 7.apakšpunkta izņēmumam, un CFLA ir tiesīga pagarināt visus līgumus līdz 2023.gada 31.decembrim, neierobežojoties ar 6 mēnešu limitu.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 34. |  | **Finanšu ministrijas 23.09.2020. atzinuma 7. priekšlikums**“7. Ievērojot to, ka MK noteikumu Nr. 617 26.1 punktā ir norādīts, ka atbalstu tā ietvaros ir iespējams sniegt līdz Komisijas regulas Nr.651/2014 58.panta 4.punktā un 59.pantā noteiktajam termiņam, savukārt Eiropas Komisijai iesniegtajā kopsavilkuma informācijā atbalsta programmas beigu termiņš ir norādīts 2021.gada 30.jūnijs, gadījumā, ja atbalstu šīs programmas ietvaros ir plānots sniegt arī pēc 2021.gada 30.jūnija, ir nepieciešams nodrošināt Eiropas Komisijā iesniedzamās kopsavilkuma informācijas aktualizāciju (izmantojot Komisijas elektroniskās paziņošanas (SANI2) sistēmu), pagarinot MK noteikumu kā atbalsta programmas darbības termiņu. Ja Ekonomikas ministrija plāno pagarināt atbalsta programmas beigu termiņu, lūdzam MK noteikumu projekta anotācijas V. sadaļas 1. tabulā apakšsadaļā “Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem” iekļaut informāciju par paņemšanos pagarināt atbalsta programmas beigu termiņu (aicinām sīkāk skatīt Finanšu ministrijas š.g. 26.augusta vēstuli Nr. 7-4/18/4528).” | **Ņemts vērā**Lūdzam skatīt precizētās anotācijas V sadaļas 1. tabulas apakšsadaļu. |  |
| 35. |  | **Finanšu ministrijas 12.11.2020. atzinuma 1. priekšlikums elektroniskajā saskaņošanā**“1. Lūdzam papildināt anotāciju ar pamatojumu attiecībā uz MK noteikumu Nr. 617 7.1 punktā iekļauto uzraudzības rādītāju paredzēto sasniedzamo vērtību. Proti, lūdzam sniegt informāciju attiecībā uz apsvērumiem, kas tika ņemti vērā, veicot minēto rādītāju aprēķinu.” | **Ņemts vērā**Lūdzam skatīt precizētās anotācijas I sadaļas 2. punktu. |  |
| 36. |  | **Finanšu ministrijas 12.11.2020. atzinuma 2. priekšlikums elektroniskajā saskaņošanā**“2. Lūdzam precizēt MK noteikumu projekta 16. un 17. punktu tā, lai būtu skaidrs, ka MK noteikumu Nr. 617 23.1.1.4., 23.1.3. un 23.1.2.4. apakšpunktā minētās izmaksas tiks segtas vienīgi no virssaistību finansējuma, pretējā gadījumā no normām nav skaidrs, ar kādu komercdarbības atbalsta regulējumu tiek segtas minētās izmaksas, ja atbalsts tiks sniegts no cita finansējuma avota.” | **Ņemts vērā**Lūdzam skatīt precizētā noteikumu projekta 16., 17. punktu. | Noteikumu projekta 16. punkts:"38.1 Šo noteikumu 23.1.1.4. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulas Nr. 651/2014 31. pantu, un tas ir uzskatāms par komercdarbības atbalstu gala labuma guvējam.38.2 Šo noteikumu 23.1.3. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulu Nr. 1407/2013, un tas ir uzskatāms par komercdarbības atbalstu gala labuma guvējam."Noteikumu projekta 17. punkts:"39.1 Šo noteikumu 23.1.2.4. apakšpunktā minētās izmaksas sedz kā virssaistību finansējumu un sniedz saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un tas ir uzskatāms par komercdarbības atbalstu finansējuma saņēmējam.39.2  Virssaistību finansējums tiek piešķirts tikai gadījumā, ja finansējuma saņēmējs atbilst visām Komisijas regulas Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem prasībām." |
| 37. |  | **Finanšu ministrijas 12.11.2020. atzinuma 3. priekšlikums elektroniskajā saskaņošanā**“3. Lūdzam precizēt MK noteikumu projekta 22. punktu, svītrojot vārdus “vai Komisijas Regulas (ES) Nr. 717/2014 (2014. gada 27. jūnijs) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē 3. panta 2. punktā, vai Komisijas Regulas (ES) Nr. 1408/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē 3. panta 2. punktā”, ņemot vērā, ka noteikumu projekts neparedz atbalsta sniegšanu saskaņā ar šīm Eiropas Komisijas regulām. Lūdzam veikt atbilstošus precizējumus arī anotācijā.” | **Ņemts vērā**Lūdzam skatīt precizētā noteikumu projekta 22. punktu. | Noteikumu projekta 22. punkts:"51. Gala labuma guvējs, ievērojot Komisijas regulas Nr. 1407/2013 5. panta 1. un 2. punktu, *de minimis* atbalstu drīkst kumulēt ar citu *de minimis* atbalstu līdz Komisijas Regulas Nr. 1407/2013 3. panta 2. punktā noteiktajam attiecīgajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā. Ja par vienām un tām pašām projekta attiecināmajām izmaksām tiek sniegts atbalsts vairāku valsts atbalsta programmu ietvaros, tad gala labuma guvējs finansējuma saņēmējam iesniedz apliecinājumu, kurā norādīta informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta sniedzēju, atbalsta pasākumu un plānoto vai piešķirto atbalsta summu." |
| 38. |  | **Finanšu ministrijas 12.11.2020. atzinuma 4. priekšlikums elektroniskajā saskaņošanā**“4. Lūdzam izvērtēt iespēju precizēt anotāciju, norādot vai pieejamais virssaistību finansējums ir ERAF virssaistību finansējums vai valsts budžeta virssaistību finansējums.” | **Ņemts vērā**Lūdzam skatīt precizēto anotāciju. |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Una Rogule- Lazdiņa

|  |
| --- |
| (par projektu atbildīgās amatpersonas vārds un uzvārds) |
| Nozaru politikas departamenta vecākā eksperte |
| (amats) |
| tālr. 67013002, fakss: 67280882 |
| (tālruņa un faksa numurs) |
| Una.Rogule-Lazdina@em.gov.lv  |
| (e-pasta adrese) |